शहीद खुदीराम बोस केंद्रीय कारा में शनिवार को सवा चार घंटे तक चली छापेमारी में 12 मोबाइल व दो सीम समेत बड़ी मात्रा में आपत्तिजनक सामान मिले। डीएम मो. सोहैल के नेतृत्व में सुबह 10.30 बजे शुरू हुई छापेमारी दोपहर 2.45 बजे खत्म हुई। कुल 60 वार्डों की सघन तलाशी ली गई। इसमें दो हजार 60 बंदियों की जांच की गई। इस दौरान बड़ी संख्या में दंडाधिकारी के अलावा पुलिस बल को तैनात किया गया था। छापेमारी से जेल परिसर में हड़कंप रहा।